
ORDIN
nr. .......................... / ...................................
pentru modificarea și completarea Regulamentului de constatare, notificare şi sancţionare a abaterilor de la reglementările emise în domeniul energiei aplicabil activităţii de control desfăşurate de Autoritatea Naţională de Reglementare în Domeniul Energiei,
aprobat prin Ordinul președintelui Autorității Naționale de Reglementare
în Domeniul Energiei nr. 62/2013


[bookmark: _Hlk82414997]În temeiul dispozițiilor art. 9 alin. (1) lit. m) şi art. 10 alin. (1) lit. t) din Ordonanţa de urgenţă a Guvernului nr. 33/2007 privind organizarea şi funcţionarea Autorităţii Naţionale de Reglementare în Domeniul Energiei, aprobată cu modificări şi completări prin Legea nr. 160/2012, cu modificările și completările ulterioare,
președintele Autorității Naționale de Reglementare în domeniul Energiei emite următorul ordin:
ART. I - Regulamentul de constatare, notificare şi sancţionare a abaterilor de la reglementările emise în domeniul energiei aplicabil activităţii de control desfăşurate de Autoritatea Naţională de Reglementare în Domeniul Energiei, aprobat prin anexa nr. 1 la Ordinul președintelui Autorității Naționale de Reglementare în Domeniul Energiei nr. 62/2013, publicat în Monitorul Oficial al României, Partea I, nr. nr. 536 din 26 august 2013, cu modificările și completările ulterioare, se modifică și se completează după cum urmează:
1. La articolul 2, litera d) se modifică și va avea următorul cuprins:
d) autorităților administrației publice;
2. La articolul 2, literele e) și f) se abrogă.
3. La articolul 8, după alineatul (2) se introduce un nou alineat, alineatul (3) cu următorul cuprins:
„(3) Acțiunile de control de tip inspecție se efectuează în baza programului anual de control.”
4. Articolul 13 se modifică și va avea următorul cuprins:
„Art. 13 Acţiunea de control cu caracter inopinat se efectuează fără înștiințarea prealabilă a persoanelor prevăzute la art. 2.”
5. La articolul 14, alineatul 3 se modifică și va avea următorul cuprins:
(3) Acțiunea de control de tip supraveghere se efectuează în mod continuu de către persoanele care își desfășoară activitatea în cadrul compartimentelor de specialitate din cadrul ANRE.
6. La articolul 16, la alineatul 1, litera b) se modifică și va avea următorul cuprins:
b) să solicite/să analizeze şi să preia în copie, în format letric sau electronic, documente sau înregistrări relevante care au legătură cu obiectul acţiunii de control;
7. La articolul 17, la alineatul 1, literele a) și d) se modifică și vor avea următorul cuprins:
„a) de a fi înştiinţate despre acţiunea de control, cu excepția acțiunii de control inopinate;”
d) de a primi o dovadă, în format letric sau electronic, în cazul preluării unor documente de către membrii echipei de control.
8. La articolul 17, la alineatul 2, litera b) se modifică și va avea următorul cuprins: 
b) să pună la dispoziţia membrilor echipei de control, în format letric sau electronic, la sediul/locul în care se desfăşoară controlul, toate documentele, evidenţele şi actele specifice solicitate, în original sau în copie, şi să permită preluarea acestora în copie. La solicitarea echipei de control, în cazul în care documentele sunt în format letric, acestea vor fi certificate cu menţiunea "conform cu originalul" și semnate;
9. La articolul 18, alineatul (3) se modifică și va avea următorul cuprins: 
 (3) În cazul persoanelor fizice, persoanelor fizice autorizate și persoanelor juridice, obligația transmiterii raportului de control se consideră îndeplinită dacă acestea au confirmat prin semnătură primirea unui exemplar sau, dacă a fost transmis prin poştă sau poștă electronică, cu confirmare de primire.
10. La articolul 19, alineatul 2 se abrogă.
11. La articolul 21, alineatul 1 se modifică și va avea următorul cuprins:
(1) Odată cu aplicarea sancţiunii contravenţionale, agentul constatator poate dispune prin procesul-verbal de constatare şi sancţionare a contravenţiilor, dacă se impun, măsuri şi termene de conformare pentru restabilirea legalităţii şi/sau aplicarea corectă a reglementărilor sau în vederea remedierii unei situaţii existente neconforme.
12. La articolul 22, alineatul (2) se abrogă.
13. [bookmark: _Hlk119311243]După articolul 24 se introduce un nou articol, articolul 24^1, cu următorul cuprins:
[bookmark: _Hlk119310401]Documentele premergătoare acțiunii de control, din timpul acțiunii de control sau rezultate în urma finalizării acțiunii de control, se pot redacta și comunica în format letric sau în format electronic. 


ART. II - Entitățile organizatorice din cadrul Autorității Naționale de Reglementare în Domeniul Energiei urmăresc respectarea prevederilor prezentului ordin.
ART. III - Prezentul ordin se publică în Monitorul Oficial al României, Partea I.


Președintele
Autorității Naționale de Reglementare în Domeniul Energiei
Dumitru CHIRIŢĂ

